**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 46. Закона о локалној самоуправи („Службени гласник РС“, број 129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008 i 79/2017), члан 27., 29. и 36.став 6. Закона о јавној својини („Службени гласник РС,број 72/2011 , 88/2013 и 105/2014“), и на основу Одлуке о прибављању непокретне имовине у јавну својину, број 06-464-583/17-III од 30. новембра 2017 године , на 65. (шездесетпетој) седници одржаној дана 09. јануара 2018.године, доноси,

**З А К Љ У Ч А К**

1. **ДАЈЕ СЕ САГЛАСНОСТ** на нацрт Уговора о куповини непокретне имовине пословног простора трговине , корисне површине 66,00 м2 број стана 1 на кп.бр. 1591/2 број дела парцеле 1, потес Расеље у КО Доњи Душник уписан у лист непокретности број 705 КО Доњи Душник који је закључен између Стечајне масе Електроидустрије АД Доњи Душник коју заступа стечајни управник Марина Глигоријевић као продавца и општине Гаџин Хан коју заступа председник општине Саша Ђорђевић као купца , а који нацрт је достављен oд стране стечајне управнице Марине Глигоријевић.
2. **ЗАКЉУЧИТИ** Уговор о купопродаји имовине са Стечајном масом Електроидустрије АД Доњи Душник коју заступа стечајни управник Марина Глигоријевић у свему према нацрту .
3. Председник Општине Гаџин Хан Саша Ђорђевић, као законски заступник Општине Гаџин Хан сходно одредби члана 44. став 1. тачка 3) Закона о локалној самоуправи („Службени гласник РС“, број 129/2007), у име и за рачун Општине Гаџин Хан, закључиће и потписаће Уговор о купопродаји непокретности из става 1. овог закључка са стечајном управницом Марином Глигоријевић код Јавног бележника (нотара).

ОПШТИНСКО ВЕЋЕ ОПШТИНЕ ГАЏИН ХАН

Број:III-06-464-7

У Гаџином Хану, дана 09.јануара 2018.године.

ПРЕДСЕДНИК

Саша Ђорђевић